* **Тулепбергенова Гульмира Шерматовна**
* **Шымкент қаласы, Әл-Фараби ауданы**
* **Ө.Жолдасбеков атындағы № 9 IT лицейінің**
* **Қазақ тілі мен әдебиеті пәнінің мұғалімі**
* **720502401737**
* **87020897217**

**Тұлғаны қалыптастыруда ұлттық құндылықтардың маңызы**

Ұлттық құндылықтар – халықтың ғасырлар бойы жинақтаған рухани-мәдени мұрасы, қоғамның дамуын айқындайтын негізгі факторлардың бірі. Олар жеке тұлғаның қалыптасуына, рухани дамуына және қоғамдағы орнын табуына ықпал етеді.

Қазіргі қоғамдағы жаһандану үрдісі жастардың ұлттық құндылықтардан алыстауына себеп болуда. Ұлттық салт-дәстүрлердің ұмытылуы, тілдің қолданыс аясының тарылуы және шетелдік мәдениеттің басым түсуі қоғамда алаңдаушылық тудырып отыр. Осыған байланысты ұлттық құндылықтарды насихаттау мен оларды тұлға қалыптастыруда қолданудың маңызы арта түсуде.

Тұлғаның жан-жақты қалыптасуы ұлттық құндылықтармен тығыз байланысты. Ұлттық құндылықтар адамның мінез-құлқы мен дүниетанымын қалыптастырып, рухани кемелденуіне ықпал етеді. Табылдиев Ә. өзінің *«Қазақ этнопедагогикасы»* еңбегінде ұлттық тәрбие адамның тұлғалық қасиеттерін жетілдірудің басты факторы екенін атап өтеді. Қазақ халқында үлкенді сыйлау, кішіге қамқорлық жасау, әділдік, қонақжайлылық секілді моральдық қағидалар ұлттық құндылықтардың ажырамас бөлігі болып табылады.

Көшпелі қазақ қоғамында адамгершілік қағидалары басты орында тұрды. Қазақтың ауыз әдебиеті, мақал-мәтелдері мен жыраулар шығармашылығы ұрпаққа ұлттық тәрбие берудің негізгі құралы ретінде қолданылды. **Асан Қайғы, Бұқар жырау, Шалкиіз жыраулар** өз шығармаларында ұлттық бірегейлік пен рухани мұраны сақтау мәселелерін көтерген.

Қазақ қоғамында отбасы – ұлттық құндылықтардың сақталуындағы негізгі институт болып саналады. Жарықбаев Қ. мен Қалиев С. *«Қазақтың халықтық педагогикасының негіздері»* атты еңбектерінде ұлттық тәрбие ең алдымен отбасынан басталатынын айтады. Қазақ халқының дәстүрлі отбасылық тәрбиесі үлкенге құрмет көрсету, ата-ананы қадірлеу, бауырмалдық, ұрпақ сабақтастығын сақтау секілді қағидаларға негізделген.

Тіл – ұлттық құндылықтардың ең маңызды көрсеткіші. Тіл арқылы мәдениет, дәстүр, тарих сақталып, ұрпақтан-ұрпаққа беріледі. Қазақ тілі ұлттың рухани қазынасы ретінде халықтың дүниетанымы мен менталитетін бейнелейді.

Ахмет Байтұрсынұлы *«Ұлттың сақталуына да, жоғалуына да себеп болатын нәрсенің ең қуаттысы – тіл»* деп атап көрсеткендей, ұлттық бірегейлікті сақтау үшін ең алдымен ана тілді дамыту қажет. Бүгінгі таңда жаһандану әсерінен қазақ тілінің қолданыс аясы кейбір салаларда тарылуда. Осыған байланысты мемлекеттік деңгейде қазақ тілін дамыту

Ұлттық құндылықтар – тұлғаның қалыптасуында шешуші рөл атқаратын маңызды элемент. Олар адамның рухани дамуына, мінез-құлқының қалыптасуына, ұлттық сана-сезімінің артуына ықпал етеді. Бүгінде жаһандану заманында ұлттық құндылықтарды сақтау және оларды жастарға дұрыс жеткізу – маңызды міндеттердің бірі. Ұлттық мәдениет пен салт-дәстүрді дәріптеу арқылы ғана болашақ ұрпақтың ұлттық бірегейлігін нығайтып, қазақ елінің рухани тұтастығын қамтамасыз етуге болады.

**Қолданылған әдебиеттер:**

1. Назарбаев Н.Ә. *"Болашаққа бағдар: рухани жаңғыру".* — Астана, 2017.
2. Ғабитов Т.Х., Жүкеш Қ. *"Мәдениеттану негіздері".* — Алматы: Қазақ университеті, 2006.
3. Алтаев Ж., Қасабек А. *"Қазақ философиясының тарихы".* — Алматы: Рауан, 1996.
4. Табылдиев Ә. *"Қазақ этнопедагогикасы".* — Алматы: Санат, 2001.